open-index/open-wikipedia-markdown huggingface dataset:
Volskas

**Volskas** () – miestas Rusijoje, Saratovo srityje, Volgogrado tvenkinio (Volgos) dešiniajame krante; rajono centras. Geležinkelio stotis (Privolskaja) prie Atkarsko–Pugačiovo linijos, praeina Saratovo–Syzranės plentas, yra upių uostas. Svarbus cemento pramonės centras. Taip pat vystoma maisto, metalo apdirbimo pramonė. Veikia krašto muziejus su paveikslų galerija, teatras. Yra XIX–XX a. pr. architektūros paminklų (buv. svečių, pirklių namai, žemės valdyba, malūnas, geležinkelio stotis ir kt.). Yra Šv. Trejybės soboras.

## Istorija

Gyvenvietė (vad. ***Malykovka***) Volgos ir Malykovkos santakoje šaltiniuose minima nuo 1699 m. Malykovka buvo svarbiu prekybiniu ir kariniu tašku prie Volgos upės. Apylinkėse kūrėsi vienuolynai. 1710 m. Malykovka padovanota Aleksandrui Menšikovui. 1780 m. tapo apskrities centru, miestas pradėtas vadinti Volgsku, o vėliau – Volsku. XVIII a. pab.–XX a. pr. Volskas sparčiai plėtėsi, tapo cemento pramonės centru (apylinkėse kastas smiltainis).


Здание Гостинного двора г. Вольск, ул. Коммунистическая-9.JPG|Viešbutis „Cementas“ (buv. svečių namai)
Усадьба-Мельникова.jpg|Melnikovo rūmai (dab. muziejus)
Троицкий собор в городе Вольске, Саратовская область.jpg|Šv. Trejybės soboras


## Šaltiniai
Pūras (matavimo vienetas)

**Pūras** – senovinis tūrio matavimo vienetas, skirtas birioms medžiagoms matuoti. Taip pat skirta dalis – puspūris.

Nuo XVI iki XX a. pr. lietuvių (žemaičių) pūras buvo lygus šeštadaliui statinės, 12 senųjų gorčių (arba 24 naujųjų gorčių), 62,7 l. Mažasis pūras buvo lygus 18 naujųjų gorčių (50,76 l). Be to, Lietuvoje dar buvo žinomas Rygos arba Magdeburgo pūras (=24 Rygos gorčiams, 26 nauj. gorčiams, 73,32 l) bei didysis pūras (30 nauj. gorčių, 84,6 l).

## Šaltiniai
Puorių miškai

**Puorių miškai** – miškų masyvas Lietuvoje, Širvintų rajone, 8 km į pietus nuo Širvintų. Priklauso Ukmergės miškų urėdijai (Širvintų girininkijai). Apima 14,6 km² plotą.

Masyvą sudaro Puorių, Graužių, Viršūniškių, Žirniavagių miškai. Paviršius kalvotas, banguotas. Dirvožemiai – jauriniai silpnai sujaurėję smėliai, velėniniai jauriniai priesmėliai ir žemapelkiniai durpžemiai. Miškuose telkšo Puorių ir Žindulių ežerai, rytuose plyti Žindulių pelkė, prateka Musės intakas Žebokšta.

Medynai:
* eglynai: 40 %
* pušynai: 34 %
* beržynai: 12 %
* juodalksnynai: 5 %
* drebulynai: 4 %
* baltalksnynai: 3 %
* uosynai: 2 %

Jaunuolynai sudaro 10 % medynų, pusamžiai medžiai 72 %, pribręstantys 15 %, brandūs 3 %.

Miškuose gyvena stambieji kanopiniai žvėrys, ypač šernai.

Puorių miškus kerta greitkelis . Greta miškų įsikūrę kaimai: Skėteriai, Žarnavagiai, Liukonys, Lipuvka, Černiškės, Puoriai, Roskošnė, Pablendys, Krūmėniškės, Blendė, Užušiliai, Katūniškiai, Pailgiai.

## Šaltiniai
Pusiau ilgaplaukė Amerikos riestaausė katė

**Pusiau ilgaplaukė Amerikos riestaausė katė** () – kačių veislė. Šių kačių daug tik JAV, kitose šalyse vis dar gana retos.

## Istorija

Pirma katė neįprastomis užlinkusiomis ausimis vadinosi Sulamita – šią juodą benamę katytę priglaudė viena šeima iš Kalifornijos. Sulamita atsivedė kačiukų, iš kurių du taip pat turėjo užsirietusias ausytes. Buvo nuspręsta, jog tokios ausys taps naujos veislės skiriamuoju bruožu.

Išvedant veislę, buvo poruojamos ilgaplaukės katės arba tos, kurios turėjo ilgo plauko geną, todėl dažnai gimdavo kačiukai su gana ilgu kailiu. Veislininkai galiausiai nusprendė, jog naujoji veislė vadinsis Pusiau ilgaplaukės Amerikos riestaausės katės.

## Charakteris

Tai labai draugiškos katės. Lengvai prisiriša prie žmonių, mėgsta būti dėmesio centre. Lenda į visus šeimininko kasdienius reikalus. Mėgsta švelnumą, kartais – žaidimus ir šėliones. Gerai sutaria su vaikais, kitomis katėmis ir šunimis.

Mėgsta įvairius žaisliukus, karstymąsi. Amerikos riestaausės be reikalo nelaido gerklės, tačiau, esant reikalui, netyli.

## Fizinės savybės

Amerikos riestaausė – vidutinio dydžio katė ilgu, liaunu, grakščiu kūnu. Bręsta iki antrųjų – trečiųjų gyvenimo metų.

Galvos ilgis didesnis už plotį. Skiriamasis bruožas – ausys. Tiesa, jos ne tokios lanksčios kaip kitų veislių kačių. Stačios, ties smilkiniais užlinkusios atgal, galiukai nukreipti į kaukolės pagrindo vidurį. Nosis tiesi, smakras storas, akys – graikinio riešuto pavidalo.

Plaukas plonas, šilkinis, minkštas. Beveik be poplaukio. Pasakytina, jog būna ir trumpaplaukių Amerikos riestaausių.

Iš ausų kyšo plaukų kuokšteliai, užsirietė į išorę.

Spalvos ir raštai labai įvairūs. Akys geltonos arba žalios, o kačių su žymėmis – mėlynos.

## Šaltiniai

* Esther J.J. Verhoef-Verhallen. *Kačių enciklopedija*, vert. Danguolė Žalytė. Vilnius: Aktėja, 2002.
Puodžių durpynas

**Puodžių durpynas** – durpynas pietų Lietuvoje, Varėnos rajone, į pietvakarius nuo Žilinų, į šiaurės vakarus nuo Netečiaus ežero, Žilinų miške. Užima 2,52 km² (vidaus sausmės sudaro 0,32 km²). Išteka Merkio intakas Duobupis.

Nenusausintos pelkės (82 % aukštapelkės, 18 % tarpinio pobūdžio pelkės) durpių sluoksnio vidutinė storymė buvo 2,7 m, didžiausia – 6,5 m. Durpės kimininės, jų vidutinis susiskaidymas 23 %, peleningumas 4,7 %, vidutinis drėgnumas 90 %. Po durpėmis slūgso sapropelio sluoksnis (iki 2,8 m). Po juo guli smėlis.

Baltosios Vokės durpių įmonė nuo 1981 m. Puodžių durpyne vykdė durpių kraikui kasybą (1985 m. – 6100 t). Šalia durpyno įsikūrusios Salos, Puodžių šiauriniai pakraščiai.

## Šaltiniai
Puodynė

**Puodynė** – iš molio lipdytas arba žiestas indas, skirtas pienui laikyti. Žemaitijoje dar žinoma kaip pienpuodis. Puodynės įprasta talpa – 3–6 litrai.

XIX a. gamintos juodai degtos lipdytos puodynės, nuo XX a. pr. – glazūruotos puodynės. Vidurio ir Šiaurės Lietuvos puodynės būdavo ryškaus kaklo ir pečių, panašios į ąsotį, Dzūkijoje, vietomis rytų Aukštaitijoje puodynės gamintos aukštos, siauresnės, Žemaitijoje – kaklelis trumpas, sienelės šiek tiek profiliuotos, Sūduvoje – kaklelis sudaro apie trečdalį puodynės, pečiai paryškinti.

## Šaltiniai
Clear as Day

**Clear as Day** – debiutinis amerikiečių kantri atlikėjo Scotty McCreery albumas, išleistas 2011 m. spalio 4 d. Nepaisant to, kad albumas susilaukė prastų kritikų įvertinimų, jis debiutavo pirmojoje „Billboard 200“ reitingo vietoje, per pirmą savaitę JAV pardavus 197 tūkstančius kopijų.

2013 m. balandžio mėnesio duomenimis, JAV buvo parduota per 1,166 milijono kopijų.

## Dainų sąrašas

## Išnašos
Cole World: The Sideline Story

**Cole World: The Sideline Story** – debiutinis studijinis amerikiečių reperio J. Cole albumas, išleistas 2011 m. rugsėjo 27 d. Albume dainas kartu atlieka tokie reperiai, kaip Trey Songz, Drake ir kiti. Albumas sulaukė daugiausia teigiamų kritikų įvertinimų ir debiutavo pirmojoje „Billboard 200“ reitingo vietoje, per pirmą savaitę JAV pardavus 218 tūkstančių kopijų.

2015 m. rugsėjo mėnesio duomenimis, JAV parduota virš milijono albumo kopijų ir jis tapęs platininiu.

## Dainų sąrašas

## Išnašos
Puodas

**Puodas** – indas, skirtas valgiui virti. Tradiciškai puodai būdavo moliniai, neglazūruoti, dabar – daugiausia metaliniai.

Lietuvoje puodai randami tarp seniausių archeologinių radinių. IV tūkstm. pr. m. e. puodai gaminti tiek plokščiu, tiek smailu dugnu, o nuo II tūkst. pr. m. e. pradėjo vyrauti plokščiadugniai puodai. I tūkstm. m. e. pr. puodai įgavo panašų pavidalą į dabartinių – paryškinti pečiai ir kaklelis (arba visai be kaklelio), pilvelis viršutiniame trečdalyje, popilvis nuolaidus. Nuo X a. puodai pradėti žiesti žiedžiamuoju ratu. Lietuvoje gamintų puodų talpa paprastai būdavo nuo 1 iki 10 litrų, o kai kurioms progoms (vestuvėms, krikštynoms) gaminti iki 25 l puodai. Naudoti ir nedideli puodai su dangteliu, rankenėlėmis. Kartais viršutinė puodo pusė (petukai, kaklelis) puošti juostomis (tiesiomis, laužtomis, banguotomis).

XVIII a. pab. – XIX a. pr. naudoti ir žalvariniai puodai, o XIX a. antroje pusėje – XX a. pr. ketaus puodai. Nuo XX a. vid. naudojami pramoninės gamybos metaliniai puodai.

## Šaltiniai
Duets II

**Duets II** – studijinis amerikiečių atlikėjo Tony Bennett albumas, išleistas 2011 m. rugsėjo 20 d. Albumas buvo išleistas 85-ajam atlikėjo gimtadieniui paminėti ir yra 2006 m. išleisto albumo „Duets: An American Classic“ tęsinys. Albumas sulaukė daugiausia teigiamų kritikų įvertinimų ir debiutavo pirmoJOje „Billboard 200“ reitingo vietoje, per pirmąją savaitę JAV pardavus 179 tūkstančius kopijų. Tai buvo pirmasis Bennett įrašas, pasiekęs šią viršūnę.

2011 m. vykusiuose „Grammy“ apdovanojimuose singlas „Body and Soul“, įrašytas kartu su atlikėja Amy Winehouse, laimėjo geriausio grupinio pop atlikimo nominacijoje, o pats albumas – geriausio tradicinio pop albumo.

2015 m. duomenimis, JAV yra parduota virš milijono albumo kopijų ir jis tapęs platininiu.

## Dainų sąrašas

## Išnašos
Maglev

**Maglev** (**mag**netinės **lev**itacijos traukinys) – geležinkelio keleivinio transporto tipas, naudojantis magnetinės levitacijos metodą, kuris leidžia traukiniui judėti neliečiant žemės. Įrangoje įtaisytais magnetais traukinys yra keliamas ir varomas. Tokiu būdu yra ženkliai sumažinama traukinio trintis ir pasiekiami labai dideli greičiai.

Šanchajaus maglev traukinys šiuo metu yra greičiausias komerciškai naudojamas traukinys, pasiekiantis 430 km/val. greitį. Traukinys kursuoja tarp Šanchajaus Pudongo tarptautinio oro uosto ir Pudongo rajono. 30,5 km ilgio maršrutą traukinys įveikia per 8 minutes.

1979 m. gruodžio 12 d. žmogaus nevaldomas „ML-500R“ maglev traukinys Japonijoje pasiekė 504 km/val. greitį ir tokiu būdu pirmą kartą pasaulyje transporto priemonė viršijo 500 km/val. greitį.

Maglev tipo traukiniai juda patogiau ir tyliau nei kitos ratais varomos viešojo transporto rūšys. Tokio tipo traukiniai praktiškai nėra įtakojami oro sąlygų, o energijos kiekis, reikalingas traukinio judėjimui sukūrimui, nėra didelis, palyginus su sunaudojama energija. Šio tipo traukiniai yra pasiekę didžiausių antžeminių greičio rekordų – 2015 m. balandžio 21 d. 7 vagonų „Shinkansen L0“ traukinys pasiekė 603 km/val. greitį. Vakuumo tuneliai teoriškai leistų šiems traukiniams pasiekti dar didesnį greitį, tačiau kol kas jie komerciniam naudojimui nėra sukurti.

Maglev traukiniai, palyginus su įprastais, yra ekonomiškai efektyvesni ir žymiai mažiau dėvisi. Tačiau maglev tipo traukinių sistemos sukūrimas vis dar yra brangesnis už įprastas sistemas.

Nepaisant dešimtmečiais vykstančių tyrimų ir plėtros darbų, pasaulyje komercinei veiklai naudojamos tik dvi maglev traukinių linijos. 2004 m. pradėtas naudoti Šanchajaus Pudongo tarptautinio oro uosto linijos traukinys, o 2005 m. Japonijoje atidaryta 8,9 km ilgio „Linimo“ linija.

2016 m. planuojama atidaryti 6,1 km ilgio maglev traukinių liniją Pietų Korėjos sostinėje Seule.

## Šaltiniai
Evaldas Pašilis

**Evaldas Pašilis** (g. 1973 m. Telšių rajone) – teisininkas.

## Biografija

1994 m. baigė Lietuvos policijos akademiją, 1998 m. – Vilniaus universitetą.

1994–1997 m. Ukmergės rajono policijos komisariato jaunesnysis inspektorius. 1997–1999 m. Mokesčių policijos departamento prie LR Vidaus reikalų ministerijos inspektorius. 1999–2000 m. Ukmergės rajono apylinkės teisme kandidatas į teisėjus. 2000–2015 m. šio teismo teisėjas, 2007–2012 m. teismo pirmininkas.

Nuo 2015 iki 2020 m. buvo Lietuvos Respublikos generalinis prokuroras.

## Nuorodos

* Teisėjų biografijos. Evaldas Pašilis
Ylakių evangelikų baptistų bažnyčia

**Ylakių evangelikų baptistų bažnyčia** – baptistų bažnyčia Ylakiuose, Skuodo rajone.
Bažnyčioje įsikūręs choras, sekmadienio mokykla, jaunimo grupė. Be to, yra maldos grupė Skuode. Pamaldos vyksta pirmą, trečią sekmadienį ir paskutinį sekmadienį 12 val. lietuvių kalba. Naujas pastorius paskirtas iš Ylakių miestelio nuo 2023 metų  

## Istorija
Evangelikų baptistų bendruomenė Ylakiuose įkurta 1905 m. 2014 m. duomenimis, turėjo  20 narių.

Ylakiuose evangelikų liuteronų (vėliau baptistų) maldos namai buvo pastatyti 1897 m. Jų religinę bendruomenę sudarė daugiausia latviai. Ir dabar baptistų bažnyčia dažnai vadinama *latvių bažnyčia*. Dabartinė mūrinė (raudonų plytų) baptistų bažnyčia pastatyta 1931 m. (kitais duomenimis, apie 1932–1933 m.)  Stripinių kaime, kuris vėliau susijungė su Ylakiais. Bažnyčios projekto autorius – Mažeikių apskrities inžinierius Petras Lelis. Tarybiniais metais bažnyčia buvo aptinkuota baltai. 1999 m., padedant užsienio baptistų bendruomenėms, bažnyčios viduje padarytas remontas: įvestas elektrinis šildymas, sudėtos naujos grindys.

## Architektūra

Bažnyčia sumūryta iš raudonų plytų. Sovietmečiu pastatas buvo nutinkuotas, baltas. Šiuo metu bažnyčios fasadai nudažyti šviesiai
geltona pasteline spalva. Pastatas stačiakampio plano su prieangiu. Pagrindinis fasadas su stačiakampiu portalu, kurį lizenos skaido vertikaliai. Portalo stogas žemėjantis, pabrėžiantis nedidelį, iškilusį frontonėlį. Pastato viršų vainikuoja atikas su kryžiumi. Šoniniai fasadai skaidomi lizenų vertikaliai. Tarp jų įkomponuoti pusapskričių arkų langai įgilintose nišose. Ryškus tarplangių vertikalus skaidymas.

## Galerija


Ylakių baptistų bažnyčia 2021.JPG|2021 m. sutvarkyta šventoriaus aplinka
Ylakių baptistų bažnyčia, iš kiemo pusės.JPG|Galinis fasadas, iš kiemo pusės
Ylakių baptistų bažnyčia, viduje iš viršaus.JPG |Žvelgiant iš balkono
Ylakiai, baptistų bažnyčia. Viduje.JPG|Vaizdas į balkoną
Ylakių baptistų bažnyčia, balkone.JPG|Sėdimos vietos balkone
Ylakių baptistai, darbo kambarys.JPG|Pastoriaus darbo kambarys


## Šaltiniai

## Nuorodos

* Ylakių Evangelikų baptistų bendruomenė 
* Ylakių Evangelikų baptistų bažnyčia *skouds.lt*
* Ylakių seniūnija. Lankomiausios vietos
* Evangelikų baptistų bendruomenės Lietuvoje
Scotty McCreery

**Scott Cooke „Scotty“ McCreery** (g. 1993 m. spalio 9 d.) – amerikiečių kantri atlikėjas iš Gernerio. Išgarsėjo 2011 m. laimėjęs muzikinį konkursą „American Idol“. Tais pačiais metais buvo išleistas debiutinis atlikėjo albumas „Clear as Day“, debiutavęs pirmoje vietoje JAV reitinguose. 2023 m. duomenimis, atlikėjas yra išleidęs penkis studijinius albumus, iš kurių naujausiasis, „Same Truck“, išleistas 2021 m. rugsėjį.

## Diskografija
* *[[Clear as Day]]* (2011)
* *Christmas with Scotty McCreery* (2012)
* *See You Tonight* (2013)
* *Seasons Change* (2018)
* *Same Truck* (2021)

## Išnašos
Own the Night

**Own the Night** – trečiasis studijinis amerikiečių kantri grupės „Lady Antebellum“ albumas, išleistas 2011 m. rugsėjo 13 d. Pirmasis albumo singlas „Just a Kiss“ sulaukė didelio pasisekimo ir pasiekė septintąją vietą „Billboard Hot 100“ reitinge, tapdamas geriausiai parduodamu grupės singlu. Nors albumas susilaukė skirtingų kritikų įvertinimų, jis debiutavo pirmojoje „Billboard 200“ reitingo vietoje, per pirmąją savaitę JAV pardavus 347 tūkstančius kopijų.

2012 m. „Grammy“ apdovanojimuose „Own the Night“ laimėjo apdovanojimą geriausio kantri albumo nominacijoje.

2013 m. birželio mėnesio duomenimis, JAV parduota per 1,837 milijono kopijų ir albumas tapęs platininiu.

## Dainų sąrašas

## Išnašos
Hipopituitarizmas

**Hipopituitarizmas** – susirgimas, kuomet hipofizė nebegamina ar gamina per mažai vieno ar daugiau joje gaminamų hormonų. Hipofizės gaminamų hormonų stoka gali paveikti daugelį svarbių žmogaus organizme vykstančių procesų, tokių kaip augimas, kraujo spaudimo reguliavimas, dauginimosi funkcija, termoreguliacija.

Pacientai, sergantys hipopituitarizmu, visą gyvenimą gydomi hormonų terapija, nebent ligą sukėlęs sutrikimas pašalinamas gydymo metu arba dėl natūralių priežasčių. Pacientai, kurie gydomi hormonų terapija, dažniausiai būna asimptomatiški, tačiau jiems reikia padidintų gliukokortikoidų dozių bet kokios stresinės situacijos metu. Dažniausias streso sukėlėjas yra infekcija.
Tha Carter IV

**Tha Carter IV** – devintasis studijinis amerikiečių reperio Lil Wayne albumas, išleistas 2011 m. rugpjūčio 29 d. Tai – trečiasis atlikėjo albumo „Tha Carter“ tęsinys. Albume dainas kartu atlieka tokie reperiai, kaip Drake, Rick Ross, John Legend ir kiti. Albumo singlai „6 Foot 7 Foot“, „How to Love“ ir „She Will“ pateko į „Billboard Hot 100“ reitingo dešimtuką. Nepaisant nevienodų kritikų įvertinimų, albumas debiutavo pirmojoje „Billboard 200“ reitingo vietoje, per pirmąją savaitę JAV pardavus 964 tūkstančius kopijų. Reitingo viršūnėje albumas išbuvo dvi savaites..

2020 m. rugsėjo mėnesio duomenimis, JAV parduota virš penkių milijonų albumo kopijų ir jis tapęs penkiskart platininiu.

## Dainų sąrašas

## Išnašos
Kiaušininis žaltys

**Kiaušininis žaltys** (*Dasypeltis scabra*) – žaltinių šeimai (*Colubridae*) priklausanti gyvačių rūšis, paplitusi Užusachario Afrikoje bei vietomis Arabijos pusiasalyje.

Žalčio kūnas 70–100 cm ilgio, smėliškos spalvos, vienspalvis, kartais su tamsiu piešiniu. Galva nedidelė, snukis apvalus.

Kiaušininis žaltys išskirtinis tuo, kad yra prisitaikęs misti paukščių kiaušiniais. Paslankiai sujungti kaukolės
kaulai, plačiai išsitempianti burna ir ryklė leidžia nuryti stambų kiaušinį. Šiam pasiekus ryklę jo lukštą prapjauna stuburo slankstelių išaugos (hipapofizės), vėliau žaltys lukštą atryja.

Iškilus pavojui kiaušininis žaltys mėgdžioja smėlyninę angį – susiriečia pasagos forma ir trina vienas į kitą briaunotus žvynų kraštus, sukeldamas girgždantį garsą.

Kiaušininis žaltys paplitęs visose gamtinėse srityse išskyrus dykumas ir džiungles.

## Šaltiniai
Kibiras (matavimo vienetas)

**Kibiras** () – senovinis tūrio matavimo vienetas, kilęs iš Rusijos, cariniais laikais paplitęs ir Lietuvoje.

1 kibiras buvo lygus 1/40 statinės, arba 4 ketvirčiams, arba 12,299 l. 1920 m. įvedus metrinę matų sistemą panaikintas. Kaip nesisteminis matas (5,7 l, 10 l, 12 l ar kitoks – pagal indo tūrį) buityje retkarčiais naudojamas iki šiol.

## Šaltiniai
Kykas

**Kykas** – galvos apdangalas, nešiojamas ištekėjusių moterų. Paprastai tai yra aukšta, cilindriška kepurė arba platus puošnus lankelis su gobtuvu.

Europoje moterys kykus nešiojo XIV a. – XX a. pr. Valstiečių kyką sudarė pasagos ar pusmėnulio pavidalo kaktą dengiantis puošnus lankelis, prie kurio tvirtintas dažniausiai siuvinėto lininio ar kito audeklo gobtuvas. Rusijoje bajorės XVII a. dėvėjo iš šilko ar aksomo siūtas kepures, siuvinėtas aukso siūlais, puoštas perlais ar karoliukais, ant jų buvo rišama skara. XVIII–XIX a. jas dėvėjo ir miestietės, valstietės.

Lietuvoje kykai buvo dėvimi iki XIX a. vid. Kykas plačiai naudotas valstiečių per vestuvines apeigas, juo buvo gobiama jaunoji.

## Šaltiniai
Sartininkų evangelikų liuteronų bažnyčia

**Sartininkų evangelikų liuteronų bažnyčia** – evangelikų liuteronų maldos namai, pašventinti 1934 m., stovintys Sartininkų kaime, Žygaičių seniūnijoje, Tauragės rajone.

Bažnyčioje pamaldos vyksta kiekvieno mėnesio 2-ąjį sekmadienį.

## Istorija

Pirmieji Sartininkų parapijos maldos namai stovėjo gretimame Margiškių kaime. Manoma, kad pamaldos čia vyko XIX a. viduryje ar pradžioje. Į Sartininkus atvažiuodavo sakytojai ir kunigai iš Tauragės, esančios už 23 km. Vietos centru tapus Sartininkų bažnytkaimiui, liuteronai nusprendė čia pasistatyti savo maldos namus. Įsigijusi žemės sklypą, parapija pasistatė naują bažnyčią. Pastatą surentė ir atliko vidaus įrengimo darbus vietos meistrai iš Skiržemių kaimo, Žemaičių Naumiesčio. Statybos išlaidas (iš viso 7000 litų) padengė patys parapijiečiai, kurie dosniai aukojo, nors ir nebuvo turtingi. Suolai, altorius ir kiti bažnyčios baldai buvo pargabenti iš senųjų, Margiškiuose buvusių, maldos namų. Naujoji bažnyčia pašventinta 1934 m. 

Bažnyčios pastatas sėkmingai išgyveno per II Pasaulinį karą, tačiau jo metu parapija prarado savo archyvą ir biblioteką. 1944 m. prie Sartininkų prisijungė Natkiškių parapija, kurios bažnyčią susprogdino vokiečiai.

1950 m. Sartininkų parapijoje buvo 500 tikinčiųjų. Nuo 1941 m. parapiją aptarnavo vyskupas Jonas Kalvanas ir diakonas Artūras Timpa. 1995–2000 m. jos kunigu buvo vyskupas Jonas Viktoras Kalvanas. 2017 m. duomenimis, čia kunigavo Mindaugas Dikšaitis, kartu aptarnavęs ir Tauragę, Šilalę.

## Architektūra

Bažnyčios statinys tinkuoto mūro, stačiakampio plano, savo forma panašus į gyvenamąjį namą. Bokštelis įrengtas pietrytiniame gale. Maldų patalpa užima apie pusę statinio. Erdvus šventorius aptvertas metaline tvora.

## Nuorodos

* Sartininkų parapija
Martin Solveig

**Martin Picandet** (geriau žinomas kaip **Martin Solveig**, g. 1976 m. rugsėjo 22 d., Paryžiuje, Prancūzijoje) – prancūzų didžėjus ir įrašų prodiuseris. Taip pat jis veda radijo laidą „C’est La Vie“ FG DJ radijo stotyje. M. Solveig turi savo įrašų studiją „Mixture Stereophonic“. 2011 m. žurnalo „DJ Magazine“ geriausių DJ sąraše M. Solveig buvo 29 vietoje. Jis yra atlikęs bendrus projektus su Dragonette, Kele of Bloc Party ir Madonna.

Būdamas vaikas M. Solveig dainavo chore ir buvo sopranas. Sulaukęs 18 metų pradėjo DJ karjerą ir iki šiol užsiima šia veikla.

2015 m. vasario 23 d. M. Solveig išleido singlą „Intoxicated“. Daina pasiekė 15 vietą Prancūzijos top ir 5 – JK top sąraše. Tai buvo pirmas kartas, kai M. Solveig daina patenka į aukščiausią JK top 10 sąrašą. Tų pačių metų liepos 6 d. atlikėjas išleido naują singlą „+1“, kuriame pagrindines partijas atlieka britų vokalistė Sam White. Prancūzijoje ši daina pakilo iki 31 vietos top sąraše.

## Diskografija
M. Solveig yra išleidęs 5 studijinius albumus.

* *Sur la terre* (2002)
* *Suite* (2003)
* *Hedonist* (2005)
* *C’est la Vie* (2008)
* *Smash* (2011)
* *The Night Out* (2012)
* *Back To Life* (2023)

## Nuorodos
* Oficiali atlikėjo svetainė

## Šaltiniai
Jonas Lazarenka

**Jonas Lazarenka** (g. 1959 m. sausio 17 d. Švenčionėliuose) – Lietuvos teisininkas.

## Biografija

1977 m. baigė Švenčionėlių vidurinę mokyklą.

1977–1979 m. tarnavo sovietinėje armijoje. 1979–1991 m. dirbo jaunesniuoju milicininku, patrulinės tarnybos būrio vadu.

1991 m. Lietuvos Respublikos vidaus reikalų ministerijos Policijos departamento Viešosios policijos valdybos Patrulinės tarnybos skyriaus inspektorius. 1991–1994 m. Lietuvos greitojo reagavimo rinktinės „Aras“ vadas. 1994–1997 m. Pasienio policijos departamento prie Vidaus reikalų ministerijos štabo viršininkas.

1997–2002 m. Vilniaus miesto vyriausiojo policijos komisariato Patrulinės tarnybos rinktinės komisaras, 2002–2005 m. komisariato apsaugos skyriaus viršininkas, 2005–2008 m. komisariato Viešosios policijos Vilniaus apsaugos skyriaus viršininkas.

2008–2010 m. Viešosios policijos apsaugos tarnybos viršininkas. 2010–2016 m. UAB „Gelsauga“ Vilniaus rinktinės vadas.

## Šaltiniai
Kalėdaitis

**Kalėdaitis**, dar vadinamas  *plotkele, Dievo pyragu, Dievo duona* –  šventintas paplotėlis, kurio bendru valgymu pradedama Kūčių vakarienė. Jėzaus Kristaus kūno simbolis. Įprastas Lietuvoje, Lenkijoje, Slovakijoje.

Trapieji kalėdaičiai iš tiesų yra duona. Juos stengiamasi kepti iš geriausių, aukščiausios rūšies miltų, kad suplakta tešla būtų tąsesnė, kepama neliptų prie keptuvės, o iškepti kalėdaičiai mažiau trupėtų ir lūžinėtų. Juose įspaudžiami vaizdai iš Šv. Rašto, susiję su Jėzaus gimimu. Kalėdaitis simbolizuoja šeimos bendrystę ir vienybę, nes duona kepama iš daugybės grūdų. 

Kūčių vakare laužant kalėdaitį, pasižadama dalytis vieni su kitais Dievo malonėmis, meile, rūpesčiais, džiaugsmais, nešioti vieni kitų naštas. Kalėdaičių naudojimas primena seną tradiciją, kai bažnyčioje pamaldų metu pašventintą duoną tikintieji nešdavosi į savo namus ir padalindavo pamaldose nedalyvavusiems. 

## Lietuvoje
Kalėdaičiai buvo paplitę visoje Lietuvos didžiojoje kunigaikštystėje. Šiuos paplotėlius kepdavo dažniausiai vienuoliai ir siųsdavo daugiausia didikams bei vienuolynų geradariams. 

Kalėdaičiais neprekiaujama įprastose prekyvietėse. Prieš kiekvienas Kalėdas jų galima įsigyti tik bažnyčiose. Dabar jie dažniausiai atvežami iš kaimyninės Lenkijos, turinčios jau išvystytą kalėdaičių kepimo indrustriją. Lietuvoje šiandien kalėdaičiai savo reikmėms dar kepami viename kitame vienuolyne ar provincijos bažnytėlėje. Į kalėdaičius kartais įkepami rūtų ar kitų žiedų lapeliai. Paplotėliai gali būti ne tik balti, bet ir šiek tiek spalvinti,  į tešlą įmaišant maistinių dažų. Ant Kūčių stalo dedama lėkštelė su tiek paplotėlių, kiek bus žmonių prie stalo.

Varniuose įsikūrusiame Žemaičių vyskupystės muziejuje, artėjant Kalėdoms, vykdoma edukacinė programa, kuri vadinasi „Kalėdaičio gimimas“. Čia patiems galima išsikepti kalėdaitį. 

## Šaltiniai

## Nuorodos

* Lenkiškas kalėdaitis ant lietuviško stalo
* Kalėdaitis ant mūsų Kūčių stalo
* Kūčių stalo kalėdaitis 
* Maisto enciklopedija. Kalėdaitis
* Kalėdaičių kepimas
Kūčia

**Kūčia** – iš įvairių grūdų gaminamas Kūčių valgis, skirtas protėvių vėlėms vaišinti. Senovėje Kūčia būdavo pagrindinis Kūčių patiekalas. Pagal šį valgį buvo pavadinta ir pati Kūčių šventė. Kūčia yra kultūrinis ir kulinarinis Bizantijos skolinys. Žirnių, kviečių ir medaus patiekalo receptas yra vienas seniausių lietuviškų receptų. Jis žinomas iš 1573 metų Volfenbiutelio postilės, seniausios rankraštinės knygos lietuvių kalba.

## Pavadinimas
Pavadinimas kildinamas iš graikų kalbos žodžio „kukkia“, reiškiančio pupas.
Kūčia Lietuvos Didžiosios Kunigaikštystės erdvėje žinoma nuo XI–XII amžių. Panašus žodis ir patiekalo receptas minimas ir 1789 metų Gotthardo Friedricho Stenderio Latvių kalbos žodyne. Jame žodžių „kuhki“ ir „kuhtschi“ reikšmė aiškinama kaip „drauge išvirti kviečiai ir žirniai“, o „kuhku wakkars“ verčiamas kaip „Kalėdų išvakarės, kai valgomas toks patiekalas“.

## Paruošimas ir valgymas

Kūčia gaminama iš javų (kviečių, miežių, žirnių, pupų, rugių ir kt.), sumaišytų su miešimu (medumi saldintu vandeniu). Pirmuosius kąsnius ir gurkšnius lietuviai anksčiau visada paaukodavo vėlėms bei derliaus dievybėms. Kūčia valgoma, užsigeriant aguonpieniu. Kūčia anksčiau taip pat būdavo vaišinamos bitės.

## Šaltiniai
Aguonpienis

**Aguonpienis** – iš aguonų, virinto atšaldyto vandens ir cukraus gaminamas nealkoholinis gėrimas, kūčiukų užpilas, skirtas Kūčių stalui. Aguonpienis yra tarsi dvasių gėrimas, dvasių palikimas. Kartu su kviečiais, pupelėmis ir žirniais jis įeina į kūčios, specialiai gaminamos dvasioms (protėvių vėlėms), sudėtį.

## Paruošimas ir valgymas
Aguonos gerai išmirkomos (gali būti paliekamos per naktį), nukošiamos ir kelis kartus sumalamos mėsmale, kad išsiskirtų kuo daugiau aguonų pieno. Tada maltos aguonos sumaišomos su cukrumi ir vandeniu taip, kad nebūtų per tiršta. Šis patiekalas valgomas su kūčiukais; jie suberiami į sriubą arba valgomi atskirai.

## Šaltiniai
Baimė nuskęsti

**Baimė nuskęsti** – 2009 m. išleista lietuvių filosofės Jūratės Baranovos eseistikos knyga. Tai antrasis Baranovos esė rinkinys. Knygos „Baimė nuskęsti“ tekstuose skleidžiasi filosofinio mąstymo prielaidos, kasdienybės detalės susipina su žymių filosofų ir rašytojų idėjomis. Nors knyga parašyta lengvu beletristiniu stiliumi, joje svarstomos pamatinės būties problemos: mirtis, meilė, išdavystė ir t. t.

Knygos kūriniai parašyti 2005–2009 m. Daugelis publikuoti kultūrinėje periodikoje: „Šiaurės Atėnuose“, „Literatūroje ir mene“, „Naujojoje Romuvoje“ ir kitur.

## Turinys

* *Moterys ir vanduo*
* *Anapus mirties ir meilės*
* *Kathleen apsilankymas*
* *Į tolimai artimą Bergmano šalį*
* *Skaitymo malonumas*
* *Rašytojas ir tamsa*
* *Kaip tapti Saukos kūrybos žinovu*
* *Moterys ir katės*
* *Baimė turėti ir baimė netekti*
* *Viskas nulemta – ar vis dėlto yra ir laisvė?*
* *Tylos ilgesys*
* *Angelų labirinte*
* *Raudona liūdesio spalva*
* *Keli vakarai su Marlonu Brando*
* *Tarp nuobodulio ir kančios*
* *Slystantis laikas*
* *Priešvelykinės meditacijos*
* *Kavos gėrimas su Jacques'u Derrida*
* *Kanibalės išpažinimai*

## Nuorodos

* Knygos recenzija „Šiaurės Atėnuose“
Auginančioji literatūra. XX a. lietuvių vaikų literatūros tyrimai

**„Auginančioji literatūra. XX a. lietuvių vaikų literatūros tyrimai“** – 2015 m. išleista lietuvių literatūrologo Kęstučio Urbos studija apie lietuvių vaikų literatūrą. Knygoje išsamiai aptariama Šatrijos Raganos, Prano Mašioto, Kazio Binkio kūryba vaikams bei jaunimui. Trumpai analizuojamas rašytojų gyvenimas, patirtos įtakos, pasaulėžiūros ypatumai.

Tai pirmoji Kęstučio Urbos knyga, skirta išimtinai lietuvių vaikų literatūrai. Iki tol literatūrologas rašė daugiausia apie užsienio autorius.

## Turinys

**1. Šviečiamųjų intencijų vaikų literatūra**
* *Pirmosios lietuvių vaikų pjesės*
* *Ar Šatrijos Ragana – vaikų rašytoja?*
* *Prano Mašioto kūrybos palikimas*
* *Kazio Binkio „Kiškių sukilimas“ ir jo kontekstas*
* *Nevaikiška Stepo Zobarsko proza vaikams*

**2. Vaikiškumo ir paaugliškumo atvertys**
* *Kuršių nerija lietuvių vaikų prozoje*
* *Išeivijos vaikų prozininkė Nijolė Jankutė*
* *XX a. antrosios pusės apysakos paaugliams*
* *Albino Žukausko smulkioji proza vaikams*

**3. Žodžio meno viršenybė, arba daugiaplanė vaikų literatūra**
* *Perkeltinių prasmių, arba pasipriešinimo, literatūrinės pasakos*
* *Priešpriešų prasmės Vytautės Žilinskaitės pasakose*
* *Poetinės pjesės vaikams*

## Nuorodos

* Knygos informacija leidyklos puslapyje
Antgamtėje klajojanti šviesa

**„Antgamtėje klajojanti šviesa“** – lietuvių rašytojos Gražinos Cieškaitės poezijos rinktinė, išleista 2002 m.

Dominuoja aštuoneiliai, tačiau esama ir trumpesnių eilėraščių. Kaip ir daugelyje savo kūrinių, poetė neieško buities estetikos, o kreipiasi į Dievą, kalba apie amžiną šviesos ir tamsos, gėrio ir blogio priešpriešą.

Tai septintoji Gražinos Cieškaitės poezijos knyga.

## Nuorodos

* Knygos recenzija
* Eilės
Ogorodiščia

**Ogorodiščia** (, ) – buvęs kaimas vakarų Baltarusijoje, dešiniajame Katros krante, prie valstybinės sienos su Lietuva.

## Istorija
XIX a. pab. buvo apyrubė netoli Motylių, Beržtų valsčiuje.

1914 m. kaizerinės Vokietijos kariuomenė nuo Marcinkonių iki kaimo atitiesė siaurąjį geležinkelį, vadinamą Prancūzkeliu. Katros ir Motylių Katros kaimų gyventojų pasakojimais, Antro pasaulinio karo metu, 1943 m. vasario 26 d., vokiečių kariai sušaudė 147 Ogorodiščios gyventojus, o patį kaimą sudegino. Priežastis – prie Marcinkonių buvo nužudytas kinkytomis rogėmis važiuojantis vokiečių kareivis, o jo rogės buvo rastos Ogorodiščioje.

## Gyventojai

## Šaltiniai
Altarija (reikšmės)

**Altarija** – terminas, turintis kelias reikšmes:

* Altarija –  kunigo altaristos namai, ūkis;
* Altarija (Vilnius) – anksčiau vadinta kalvota Antakalnio dalis Vilniuje;
* Kalnų parkas, iki II pasaulinio karo vadintas Altarija.
Altarija

**Altarija** – kunigo altaristos, nebegalinčio dirbti pastoracinio darbo ir gyvenančio „iš altoriaus“, t. y. iš tikinčiųjų aukų už religinius patarnavimus, namai, ūkis. Altarijos buvo steigiamos vietos klebono rūpesčiu, jas taip pat galėjo įkurti ir aprūpinti, išlaikyti turtingi bažnyčios rėmėjai.

## Altarijos Lietuvoje
* Kalnų parkas
* Dusetų altarija – 1767 m. įsteigta altarija, kuriai (fundatorė Bogumila Berkaitė Podbereckienė) pastatytas medinis namas.
* Pabaisko altarija
* Skuodo altarija
* Žarėnų altarija
* Šiluvos altarija – įkūrė Jonas Smolka-Kazakevičius.
* Žeimių altarija
* Kražių altarija
* Šeduvos altarija – įsteigta 1658 m. įsteigiant 1662 m. Žemaičių scholastiko prelatūrą ir liudijant 1663 m. kan. dr. Jokūbo Stancikevičiaus testamentą.
* Platelių altarija
* Kernavės altarija

## Šaltiniai

## Nuorodos

* Šiluvos altarija (1934 m. nuotrauka)
Rymantas Mockevičius

**Rymantas Mockevičius** (g. 1967 m. sausio 19 d. Alytuje) – Lietuvos istorikas, vadovybės apsaugos tarnybos direktorius.

## Biografija

1992 m. baigė Vilniaus pedagoginio universiteto Istorijos-teisės fakultetą.

1991–1993 m. Lietuvos Respublikos Aukščiausiosios Tarybos Pastatų apsaugos tarnybos stažuotojas, specialistas, Operatyvinio valdymo štabo budėtojas. 1993–1994 m. Lietuvos Respublikos Prezidento, Seimo Pirmininko, Ministro Pirmininko ir oficialių svečių apsaugos departamento prie Vidaus reikalų ministerijos Operacijų planavimo valdybos Planavimo skyriaus viršininko pavaduotojas, 1994–1999 m. – departamento Išankstinės žvalgybos skyriaus viršininkas.

1999–2013 m. Vadovybės apsaugos departamento prie Vidaus reikalų ministerijos direktoriaus pavaduotojas operatyviam valdymui. Nuo 2013 m. departamento direktorius.

## Šaltiniai
Jovaišių senosios kapinės

**Jovaišių senosios kapinės** (saugotinas kultūros paveldo objektas) – neveikiančios kapinės šiaurės vakarinėje Druskininkų savivaldybės teritorijos dalyje, Jovaišiuose (Leipalingio seniūnija), 135 m į pietvakarius nuo Seiros ir Piliakalnio gatvių kryžkelės, Seiros gatvės dešinė pusė. 

## Kapinės
Įrengtos bevardžio upelio senslėnio kairiajame krante stūksančios aukštumos kalvelėje, virš slėnio iškylančioje apie 2 m aukščio. Pailgos šiaurės vakarų – pietryčių kryptimi, 76 m ilgio ir 30–36 m pločio, ištęsto ovalo plano, siauresnės šiaurės vakarinėje dalyje, pakraščiuose apaugusios aukštomis pušimis. Teritorijos pietvakariniame pakraštyje stovi greta esančios sodybos ūkinis pastatas. Paviršius nelygus, žemėja link kraštų, labiau į šiaurės vakarų, pietvakarių ir pietryčių puses. 

Laidojimo žymių (kapų) neišlikę. Kapinių pietrytinėje dalyje stovi monumentalus kaltinis kryžius, įtaisytas į aptašytą akmens cokolį, kurio priekinėje plokštumoje iškalta data: „1901“.

Teritorijos plotas – 0,2 ha.

## Istorija
Kapinės oficialiai veikė XVI a. – XIX a. pr. Pradėjus mirusiuosius laidoti Leipalingio parapijos kapinėse, XIX a. – XX a. pr. senosiose kapinaitėse retsykiais buvo palaidojami savižudžiai, nekrikštyti mirę kūdikiai, šiltinės epidemijos aukos ir pan.  

Minint krikščionybės jubiliejų, kaimo gyventojų lėšomis senosiose kapinėse 1901 m. buvo pastatytas kaltinis memorialinis kryžius.

### Tyrimai
1935 m. kapines kaip kultūros paveldo objektą išaiškino Jovaišių pradžios mokyklos mokytojas Kazys Markauskas. 2015 m. žvalgė Julius Kanarskas.

## Šaltiniai

## Nuorodos
* Valstybės archeologijos komisijos medžiaga. - Jovaišių kapinės
Nočia (Varanavas)

**Nočià** (, ) – kaimas šiaurės vakarų Gudijoje, Gardino srityje, Varanavo rajone, prie Nočios upės, 10 km į šiaurės vakarus nuo Rodūnios, prie Lietuvos sienos. Pasiekiamas keliu iš Rodūnios. Yra neogotikinė Šv. Mergelės Marijos Ėmimo į Dangų bažnyčia (1927 m.), etnologo Vandalino Šukevičiaus ir istoriko Teodoro Narbuto kapavietės, paminklas 1863–1864 m. sukilėliams. Išlikusi XIX a. smuklė, XX a. pradžios koplyčia-mauzoliejus. Apylinkėse yra XII–XIV a. pilkapių.

## Istorija

Nočia rašytiniuose šaltiniuose minima nuo 1517 m., priklausė Kostevičių giminei. 1529 m. pradėta statyti medinė bažnyčia. XVI a. bažnyčia atiteko reformatams. Iš vyskupo Abraomo Vainos 1644 m. pranešimo matyti, kad vėliau katalikai bažnyčią vėliau atgavo teismų keliu. 1744 m. Nočios parapija apėmė 48 vietoves, t. y. miestelį, kaimus, dvarus, vienkiemius. 1756 m. pastatyta nauja bažnyčia.

1863 m. veikė Teodoro Narbuto sūnaus Liudviko Narbuto vadovaujamas sukilėlių būrys. XIX a. pabaigoje buvo Kaniavos valsčiuje (Lydos apskritis). 1910 m. sudegus medinei bažnyčiai, pradėtos mūrinės bažnyčios statybos. Nočios parapija apjungė apie 5000 tikinčiųjų, kurių dauguma sudarė lietuviai. Po 1905 m. bažnyčioje įvestos pamaldos su lietuviškais giedojimais 8 kartus per metus, o lietuviški pamokslai buvo sakomi kas sekmadienį.

Lietuvos–Tarybų Rusijos taikos sutartimi 1920 m. liepos 12 d. Nočia buvo pripažinta Lietuvai, bet po Želigovskio maišto 1920 m. lapkričio 9 d. atiteko Lenkijai. Nočios parapijoje 1930 m. veikė 11 lietuvių Šv. Kazimiero draugijos skyrių.

## Gyventojai

## Galerija

Nača. Нача (1915-18).jpg|Miestelis Pirmojo pasaulinio karo metais
Nača, Biezzahannaha Začaćcia. Нача, Беззаганнага Зачацьця (1900).jpg|Nočios bažnyčia XX a. pr.
Nacha (Voranava District) - Church cemetery - Jurgis Stankūnas.jpg|Betygalos klebono Jurgio Stankūno kapas bažnyčios šventoriuje
Нача. Карчма (01).jpg|Išlikęs karčiamos pastatas
Nacha (Voranava District) - Library and Cultural Center.jpg|Kultūros namai


## Šaltiniai
Nežaiskite su mėnuliu

**Nežaiskite su mėnuliu** – lietuvių rašytojos Jurgos Ivanauskaitės pjesių rinkinys, išleistas jau po autorės mirties, 2008 m. Sudarytoja – autorės sesuo Radvilė Racėnaitė.

Knygoje pirmą kartą publikuojamos Ivanauskaitės pjesės, parašytos 1985–2003 m. Du kūriniai iš šios rinktinės buvo pastatyti teatre – „Nežaiskite su mėnuliu“ (1987 m.) ir „Bomba, arba Ariel“ (2011 m.).

Pjesėse skleidžiasi įprasta Ivanauskaitės kūrinių tematika – dvasingumo paieškos, egzistencinis vakuumas, tikėjimo ir asmeninės krizės. Literatūrologai šiuos kūrinius vadina siurrealistiniais.

## Turinys

* *Nežaiskite su mėnuliu!*
* *Karuselė*
* *Nemiga*
* *Skylė*
* *Bomba, arba Ariel*

## Nuorodos

* Apie spektaklį „Bomba, arba Ariel“ 
* Apie knygą leidyklos „Tyto alba“ puslapyje
* Spektaklio „Nežaiskite su mėnuliu“ scenovaizdžiai
Gaičiūniškės

**Gaičiūniškės** (, ) – kaimas Gudijoje, Gardino srityje, Varenavo rajone, prie Žižmos ir Vaišelkos santakos, 14 km į šiaurės rytus nuo Varenavo, 3 km nuo Lietuvos sienos. Yra 1612 m. pastatytas Nonharto namas-tvirtovė (miniatiūrinė rezidencinė pilis; kultūros paveldo objektas), 1633 m. barokinės koplyčios griuvėsiai, XIX a. parkas.

Kaime veikia vienintelė Gudijoje priverstinio gydymo psichiatrijos ligoninė, kurioje laikomi sunkius nusikaltimus įvykdę nepakaltinami žmonės.

## Istorija
1513 m. kaimas pirmąsyk paminėtas rašytiniuose šaltiniuose. Priklausė Rimšų giminei. XVII a. atiteko Nonhartams, kurie čia įsikūrė rezidenciją.

XIX a. pab. – Lydos apskrities Benekainių valsčiuje.

## Gyventojai

## Istorinių vaizdų galerija

Vaizdas:Hajciuniški, Nonhart. Гайцюнішкі, Нонгарт (N. Orda, 28.07.1877).jpg|1877 m. raižinys (dail. N. Orda)
Vaizdas:Hajciuniški, Nonhart. Гайцюнішкі, Нонгарт (1911).jpg|Pilis 1911 m.
Vaizdas:Hajciuniški, Nonhart. Гайцюнішкі, Нонгарт (1915).jpg|Pirmojo pasaulinio karo metu
Vaizdas:Hajciuniški, Nonhart. Гайцюнішкі, Нонгарт (1901-39) (4).jpg|Pilies rūsiai tarpukaryje


## Šaltiniai
Balčininkai

**Balčininkai** (, ) – kaimas Gudijoje, Gardino srityje, Varenavo rajone, 15 km į rytus nuo Varenavo, prie Benakainių–Paleckiškių plento ir Žižmos upelio. Yra medicinos punktas, vaikų darželis, biblioteka, kultūros namai. Išlikęs 10 ha parkas (XVIII–XIX a.), dvaro liekanos.

## Istorija

Balčininkai rašytiniuose šaltiniuose minimi nuo XVI a.

## Gyventojai

## Šaltiniai
Dainava (Bastūnai)

**Dainava** (, ) – kaimas Gudijoje, Gardino srityje, Varenavo rajone, Bastūnų kaimo apylinkėje, į rytus nuo Bastūnų, prie Trakelių–Varenavo kelio. Šalia šio kelio guli stambus riedulys, vadinamas *Didžiuoju Dainavos akmeniu*.

## Istorija
1583 m. minima kaip Radvilos Žižmų dvaro valda. TSRS laikais veikė mokykla, kaimas pateko į Molotovo kolūkį.

## Gyventojai

## Šaltiniai
Heida

**Heida** () – šveicarų rašytojos Johannos Spyri apysaka vaikams, pirmą kartą išleista 1881 m. Iki šių dienų knyga išlieka vaikų literatūros klasika, išversta į daugybę kalbų.

„Heidoje“ pasakojama apie jautrios prigimties mergaitę Heidą, kuri atvyksta gyventi į Alpių miestelį kartu su atsiskyrėliu seneliu. Mergaitės gerumas ir kilniaširdiškumas perkeičia senolį ir šis susitaiko su žmonėmis bei Dievu.

Knygoje gvildenamos ir kitos temos: gyvenimo mieste ir gamtoje skirtumai, laisvės ir beprasmių socialinių normų priešprieša. Viena svarbiausių knygos idėjų yra ta, jog pasveikus sielai, nuo ligų išsivaduoja ir kūnas.

Pirmasis „Heidą“ į lietuvių kalbą išvertė Pranas Mašiotas, tačiau jo vertimas buvo netikslus, dažnai praleisti ištisi sakiniai, ar perpasakojama savais žodžiais. 2007 m. leidykla „Alma Littera“ išleido naują, Adomo Druktenio vertimą. Naujajame vertime pateikiamas literatūrologo Kęstučio Urbos komentaras.

Pagal knygą sukurta daugiau nei 20 filmų ir televizijos serialų.

## Išnašos

## Nuorodos

* Pilnas lietuviškas A. Druktenio vertimas
Daugirdiškės (Varanavas)

**Daugirdiškės** (, ) – kaimas Gudijoje, Gardino srityje, Varanavo rajone, Pahorodno kaimo taryboje, Lietuvos pasienyje (šalia Tausiūnų kaimo), prie Ditvos aukštupio. Netoliese yra išskirtinis riedulys – Papievių akmuo.

## Gyventojai


Камень палужскі. Воранаўскі раён (03).jpg|Papievių akmuo
Даўгердзішкі. Воранаўскі раён (16).jpg|Sena pirkia
Даўгердзішкі. Воранаўскі раён (09).jpg|Pirkia
Даўгердзішкі. Крыж.jpg|Pakelės kryžius


## Šaltiniai
Paditvys

**Paditvys** arba ***Paditvė*** (, ) – kaimas Gudijoje, Gardino srityje, Varanavo rajone, 8 km į pietryčius nuo Eišiškių, netoli Lietuvos sienos. Išsidėstęs ant dešinio pelkėto Ditvos upės kranto, iš kaimo veda keliai į Paaradnę, Varanavą. Netoliese dunkso išskirtinis riedulys – Paditvės akmuo. Kaime stovi medinė Švč. Aušros Vartų Dievo Motinos koplyčia, yra parduotuvė.

## Istorija
XIX a. pab. buvo kaimas Lydos apskrities Eišiškių valsčiuje, Bratomiežių apylinkėje. Priklausė Riomeriams, vėliau Karlovičiams.

Tarpukaryje kaime veikė pradinė lietuviška mokykla, po Antrojo pasaulinio – aštuonmetė mokykla, joje mokyta rusų kalba. Nuo 1957 m. joje buvo leista kelias valandas per savaitę mokyti lietuviškais, vėliau mokykla buvo uždaryta.

## Gyventojai


Падзітва. Каталіцкая капліца (05).jpg|Koplyčia
Падзітва._Былая_школа.jpg|Buvusi mokykla
Падзітва (01).jpg|Kaimo ribženklis
Камень. Подзітва (01).jpg|Paditvės akmuo


## Šaltiniai
Zietela (upė)

**Zietela** (, , lenk. *Zdzięciołka*) – upė Gudijoje, Gardino srityje, Zietelos rajone; Molčiadės kairysis intakas (Nemuno baseinas).

Prasideda Naugarduko aukštumoje, Juravičių kaimo apylinkėse. Teka pro Zietelos gyvenvietę. Įteka į Gezgalų tvenkinį, sutvenktą Molčiadės slėnyje. Visa vaga ištiesinta. Ties Nagarodavičiais Zieteloje sudaryta nedidelė kūdra (0,06 km²).
Knyga apie žmones ir daiktus

**Knyga apie žmones ir daiktus** () – latvių filosofės Zentos Mauriņos eseistikos knyga, išleista 1938 m.

Knygoje aprašomos autorės įspūdžiai iš didžiųjų Europos kultūros sostinių: Vienos, Romos, Paryžiaus ir t. t. Taip pat Florencijos ir Kauno. Mauriņa stengiasi pajausti kiekvieno miesto dvasią, ieško dvasingumo ženklų, kuriuos paliko minėtuose miestuose kūrę genijai: Dantė, Čaikovskis, Vagneris ir kt. Apmąstomas jų gyvenimas ir darbai. Taip pat pateikiami žymių moterų portretai.

„Knyga apie žmones ir daiktus“ iškelia žmogų ir gyvybę kaip didžiausias vertybes, perteikia aukštus humanistinius idealus.

Viena knygos esė („Kosmoso garbintojas“) skirta lietuvių menininkui M. K. Čiurlioniui.

Lietuvoje knyga išleista 1998 m. Vertėja – Renata Zajančkauskaitė. Išleido leidykla „Markas“. Lietuviško leidimo pabaigoje spausdinamas Silvestro Gaižiūno straipsnis „Didžiosios latvių autobiografijos puslapiai“.

## Turinys

***1. Viena***

***2. Florencija***
* *Neįmenama mįslė*
* *Florencijos menas*
* *Florencijos kasdienybė*
* *„Tu mane įkėlei aukso sostan“*
* *Fatumas (Čaikovskio pėdsakai Florencijoje)*
* *Rudens lapai*
* *Kaip aš ilgėjausi tėvynės*
***3. Roma***
* *Sielų raktininkė*
***4. Džiugesio testamentas***
* *Kalnai ir žmogus*
***5. Paryžiaus vizija***

***6. Kosmoso garbintojas***

## Nuorodos
* Knygos informacija
* Latviško leidimo priešlapis
Bražuolės pilkapynas

**Bražuolės pilkapynas**, vadinamas **Kapčiais** – pilkapynas Trakų rajone, Bražuolės kaime, už 100 m į pietvakarius nuo Bražuolės piliakalnio. Unikalus objekto kodas Kultūros vertybių registre - 3510.

Lauke esantys du žemės sampilai 7–10 m skersmens ir 1,2-1,5 m aukščio, kuriuose matosi stambūs akmenys (sulėkštėję, apardyti aplink ariant, didžiajame pilkapyje yra senos duobės žymės); pavieniai radiniai ir jų sankaupos: geležiniai pjautuvai, kirviai, pentinai, puodų šukės.
Vilpišauskas

* Alfonsas Vilpišauskas (1945–2015) – tapytojas ekspresionistas
* Juozas Vilpišauskas (1899-?) – dviratininkas, olimpietis
* Ramūnas Vilpišauskas (g. 1972) – politologas
II pasaulio krepšinio čempionatas

**1954 m. [[Pasaulio krepšinio čempionatas]]** (dar vadinamas **2-uoju pasaulio krepšinio čempionatu**) buvo tarptautinis krepšinio čempionatas, kurį rengė tarptautinė krepšinio federacija. Varžybos vyko 1954 m. spalio 23–lapkričio 5 d. Brazilijoje, Rio de Žaneiro arenoje „Maracanãzinho arena“ Šiame čempionate dalyvavo dvylika komandų, beveik visos – iš Amerikos.

## Dalyvavusios komandos

## Grupių etapas

### A grupė

### B grupė

### C grupė

### D grupė

## Varžybos dėl 9–12 vietų

## Finalinis etapas

## Nugalėtojas

## Rezultatyviausieji žaidėjai

## Simbolinis čempionato penketukas

## Galutinė rikiuotė

## Išnašos

## Nuorodos
* FIBA.com 1954 m. Pasaulio krepšinio čempionatas
Baltmė

**Baltmė** ( – 'dedervinė'; *vitiligas*)  – įgyta odos pigmentacijos liga, pasireiškianti baltų odos dėmių atsiradimu dėl melanino stokos atskirose kūno vietose. Ligai progresuojant, baltų dėmių daugėja. Medicininiu požiūriu jokių grėsmių sveikatai ar gyvybei ši liga nesukelia, tačiau estetiniu požiūriu yra nemaloni sergantiesiems. 

Ja serga nuo 0,5 % iki 2 % viso pasaulio žmonių. 20–30 % atvejų serga šeimos nariai, todėl manoma, kad ši anomalija paveldima. Baltmė dažniausiai pasireiškia nuo 20 metų ir vėliau.

Liga dažniausiai pasireiškia žmonėms, gyvenantiems drėgname klimate, arba nesisaugantiems nuo tiesioginių saulės spindulių.

## Simptomai
Ligos simptomai:
* Įvairaus dydžio ir formos balkšvos dėmės odoje;
* Ankstyvas antakių, blakstienų, plaukų vietinis pražilimas;
* Gleivinių (burnoje, nosyje ir kitur) vietinis blyškumas;
* Akių spalvos pasikeitimai.

## Priežastys

Ligos priežastys nėra iki galo aiškios. Visais ligos kilmės atvejais odos, gleivinių, rainelės (akies spalvotosios dalies) spalvą lemiantis pigmentas melaninas, esantis melanocituose, nėra išskiriamas. Kai melanino sumažėja, ta kūno vieta tampa bespalvė, gerokai blyškesnė.

### Hipotezės

Hipitezės:
# Biocheminė citotoksinė, jos atveju liga išsivysto dėl melanino sintezės slopinimo. Jos metu melanocitai, išskiriantys melaniną, yra sunaikinami citotoksinų.
# Natūralioji hipotezė paremta nervų sistemos sutrikimais, manoma, kad tai skatina melanocitų žūtį.
# Autoimuninės hipotezės atveju liga vystosi dėl genetinių priežasčių, gali būti paveldėta iš protėvių.  

Manoma, jog vitiligo turi sąsajų ir su kitomis ligomis: skydliaukės sutrikimais, piktybine anemija, cukriniu diabetu, Adisono liga. Taip pat ligą gali sukelti saulės spindulių poveikis, cheminis odos pažeidimas dirbant su pramoninėmis medžiagomis. Pastarųjų 15 metų tyrimai parodė, kad baltme sergančių pacientų epidermyje sumažėja katalazės – fermento, dehidruojančio vandenilio peroksidą, kiekis ir padidėjo laisvojo vandenilio peroksido koncentracija.

## Gydymas

Specifinio baltmės gydymo nėra. Ligos pradžioje, vos pasirodžius baltmei, efektyvūs yra priešuždegiminiai hormoniniai tepalai, stabdantys melanocitų ardymą. Kartu galima vartoti vitaminą D. Jei pirmasis gydymas nėra efektyvus, PSO rekomenduoja tik po jo taikyti gydymą ultravioletiniais spinduliais. Fototerapija paskatina melatonino gamybą, tačiau šis gydymas nėra efektyvus, jei melanocitai yra visiškai suardyti. Sunkesniais atvejais gali prireikti imuninę sistemą modifikuojančio gydymo, kuris sustabdo ligos plitimą. Labai mažai baltmei tinka lazerinis spalvos atkūrimas. Estetiniu požiūriu naudojami maskuojantys kremai, suvienodinantys odos spalvą matomose vietose (veido, kaklo zona).

## Šaltiniai
The Game (reperis)

**Jayceon Terrell Taylor** (g. 1979 m. lapkričio 29 d.), geriau žinomas kaip **The Game** – amerikiečių reperis ir aktorius iš Komptono. Savo karjerą pradėjo 2002 m., išleidęs pirmąjį dainų rinkinį *(„mixtape“)* „You Know What It Is Vol. 1“. Neilgai trukus jį pastebėjo hiphopo atlikėjas Dr. Dre ir The Game pasirašė kontraktą su jo įrašų kompanija „Aftermath Entertainment“. 2023 m. duomenimis, atlikėjas yra išleidęs vienuolika studijinių albumų, iš kurių naujausiasis, „Drillmatic – Heart vs. Mind“, išleistas 2022 m. rugpjūtį.

2012 m. The Game įkūrė savo įrašų kompaniją „Blood Money Entertainment“. 

## Diskografija
* *The Documentary* (2005)
* *Doctor’s Advocate* (2006)
* *LAX* (2008)
* *[[The R.E.D. Album]]* (2011)
* *Jesus Piece* (2012)
* *Blood Moon: Year of the Wolf*
* *The Documentary 2* (2015)
* *1992* (2016)
* *Born 2 Rap* (2019)
* *Drillmatic – Heart vs. Mind* (2022)

## Filmografija
* *Waist Deep* (2006)
* *Belly 2: Millionaire Boyz Club* (2006)
* *Street Kings* (2008)
* *House Arrest* (2012)

## Išnašos
The R.E.D. Album

**The R.E.D. Album** – ketvirtasis studijinis amerikiečių reperio Game albumas, išleistas 2011 m. rugpjūčio 19 d. Albumas susilaukė daugiausia teigiamų kritikų įvertinimų ir debiutavo pirmojoje „Billboard 200“ reitingo vietoje, per pirmąją savaitę JAV pardavus 98 tūkstančius kopijų. Tai – trečiasis atlikėjo įrašas, pasiekęs šią viršūnę.

## Dainų sąrašas

## Išnašos